Lidt over halv elleve fredag formiddag var Nordeas filial i Jernbanegade i Hirtshals udsat for et bankrøveri. En maskeret mand truede bankens personale med en kniv og slap af sted med et ukendt beløb i kontanter. Banken ønsker ikke at oplyse, hvor meget røveren fik med. Satte ild til flugtbilen Gerningsmanden stak af fra banken i en sort VW Golf med registreringsnummer RN 95 672. Senere blev bilen fundet udbrændt ved Skovvejen i Hirtshals - et par minutters kørsel fra banken. Manden fortsatte sandsynligvis flugten i en anden bil. Et vidne har set en lille hvid bil køre fra brandstedet med høj hastighed middelbart efter. Bankrøveren: er 25-30 år, 185-190 centimeter høj, sorthåret, taler med lokal dialekt, bar sorte løsthængende skater-bukser og sort trøje og var maskeret Politiet mangler vidner Politiet i Hjørring vil gerne høre fra personer, der har bemærket mistænkelig adfærd omkring banken fredag formiddag, eller som har set gerningsmanden i forbindelse med afbrændingen af bilen. Nordjyllands Politi i Hjørring kan kontaktes på 9623 1448.

Opsummering:
Fredag formiddag var Nordeas filial i Hirtshals udsat for et bankrøveri. En maskeret mand truede personalet med en kniv og slap af sted med et ukendt beløb i kontanter. Politiet mangler vidner i sagen